**Plânge copacul înflorit**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plânge un copac cu flori,

Curg lacrimi albe de petale,

Pe-al ierbii verde în fiori

Vântul mi le aşterne-n cale!

Aripi căzute într-un zbor

Al fluturilor la lumină,

Petalele într-un covor

S-au aşezat la rădăcină!

Stropi albi în verde se preling

Şi vântul rece mă-nfioară,

Lumina primăverii o sting

Norii cei trişti ce ne doboară!

Copacul ştie că în cer

Îngheaţă suflul de schimbare.

Oare de ce eu tot mai sper

Să văd pe cer raze de soare?

Doar simt că vântul rece bate

Şi în curând va ninge des,

Văd cum copacu-n flori se zbate,

Ce a atât de ne-nţeles?

Cu ochii plini de lacrimi albe

Îmbrăţişez copacul trist

Şi suferinţa mă absoarbe

În flori căzute cu un rost!

Ne ninge cu fulgi albi de nea,

Copac şi om înlănţuiţi…

Ne încălzeşte doar iubirea

Căci suntem doi îndrăgostiţi!